อยากสอบถามว่าหลังคลอดประจำเดือนไม่มา1ปี1เดือนแล้ว สามารถไปฉีดยาคุมที่อนามัยใกล้บ้านได้เลยไหมค่ะ หรือต้องรอประจำเดือนมาก่อนถึงจะสามารถฉีดยาคุมกำเนิดได้
สวัสดีค่ะ หากหลังคลอดไม่ได้ให้นมลูกแล้ว ประจำเดือนน่าจะกลับมาเป็นปกติแล้ว แต่หากยังไม่มา ควรหาสาเหตุก่อนที่จะเริ่มฉีดยาคุมกำเนิดค่ะ ซึ่งสาเหตุอาจได้แก่- การตั้งครรภ์ หากหลังคลอดได้มีเพศสัมพันธ์ ก็อาจเกิดการตั้งครรภ์ต่อได้ค่ะ- มีโรคอ้วน- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น- เกิดกลุ่มอาการ sheehan syndrome หลังคลอด แต่จะมีอาการน้ำนมไม่ไหลหลังคลอด มีภาวะไทรอยด์ฮอรโมนต่ำ สมดุลเกลือแร่ผิดปกติ มีอ่อนเพลีย เหนือย เบื่ออาหาร เป็นต้นดังนั้น อันดับแรก ควรตรวจหาการตั้งครรภ์ดูก่อน หากตรวจไม่พบ แต่ประจำเดือนยังไม่มา และไม่ได้ให้นมลูกแล้ว ควรไปพบแพทย์เพื่อตรวจหากสาเหตุก่อนเริ่มฉีดยาคุมกำเนิดค่ะ